વિદેશમાં સ્થાયી થયેલાં ગુજરાતી સહિતના ભારતીયો માટે આજથી બીજી સપ્ટેમ્બર સુધીના ત્રણ દિવસના રંગારંગ કાર્યક્રમ ચલો ઈન્ડિયા-2018નો શુક્રવારથી અમેરિકાના ન્યૂજર્સી ખાતે પ્રારંભ થશે. એસોસિયેશન ઓફ ઈન્ડિયન અમેરિકન ઈન નોર્થ ઈન્ડિયા(આઈના) દ્વારા આયોજિત આ કાર્નીવલ-ફેસ્ટીવલમાં ટુરિઝમ ઉપરાંત આર્ટ અને કલ્ચર, સંગીત, આધ્યાત્મિકતા સાથે ફૂડનો સમન્વય કરવામાં આવ્યો છે. અમેરિકામાં વસતા ગુજરાતી સહિતના આશરે 45 હજારથી વધુ ભારતીયો આ ઉજવણીમાં સામેલ થશે. મહાત્મા ગાંધીની 2019માં આવી રહેલી 150મી જન્મજયંતીને અનુલક્ષીને ત્રણ દિવસના ફેસ્ટીવલમાં ગાંધીજીના જીવન-કવનને આવરી લેતું એક્સક્લ્યુઝિવ પ્રદર્શન પણ પ્રદર્શીત કરવામાં આવશે.